Document ID: 32005R0833

KOMISIJAS REGULA (EK) Nr. 833/2005
(2005. gada 31. maijs)
par pastāvīgu atļauju izmantot piedevas dzīvnieku barībā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām (1), jo īpaši tās 3. pantu un 9.d panta 1. punktu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2), jo īpaši tās 25. pantu,
tā kā:
(1)
Regula (EK) Nr. 1831/2003 paredz atļauju dzīvnieku barošanā izmantot piedevas.
(2)
Regulas (EK) Nr. 1831/2003 25. pantā noteikti pārejas pasākumi attiecībā uz pieteikumiem par atļaujām dzīvnieku barības piedevām, kas saskaņā ar Direktīvu 70/524/EEK iesniegti pirms Regulas (EK) Nr. 1831/2003 piemērošanas dienas.
(3)
Pieteikumi atļaujām par šās regulas pielikumos uzskaitītajām piedevām tika iesniegti pirms Regulas (EK) Nr. 1831/2003 piemērošanas dienas.
(4)
Saskaņā ar Direktīvas 70/524/EEK 4. panta 4. punktā noteikto, sākotnējās piezīmes par minētajiem pieteikumiem tika nosūtītas Komisijai pirms Regulas (EK) Nr. 1831/2003 piemērošanas dienas. Šā iemesla dēļ šos pieteikumus jāturpina izskatīt saskaņā ar Direktīvas 70/524/EEK 4. punkta prasībām.
(5)
Ar Trichoderma longibrachiatum (ATCC 2106) iegūtās endo-1,3(4)-β-glikanāzes, Trichoderma longibrachiatum (IMI SD 135) iegūtās endo-1,4-β-ksilanāzes un ar Bacillus amyloliquefaciens (DSM 9553) iegūtās α-amilāzes fermentu preparāta lietošanu atšķirto sivēnu barošanā pirmo reizi pagaidām atļauts izmantot ar Komisijas Regulu (EK) Nr. 2690/1999 (3). Ir sniegti jauni dati, kas atbalsta pieteikumu par beztermiņa atļaujas izsniegšanu šā fermentu preparāta lietošanai. Novērtējumā konstatēts, ka Direktīvas 70/524/EEK 3.a pantā šādai atļaujai izvirzītie nosacījumi ir izpildīti. Attiecīgi šā fermentu preparāta lietošana atbilstoši pielikumā noteiktajam jāatļauj bez termiņa ierobežojuma.
(6)
Ar Trichoderma longibrachiatum (ATCC 2106) iegūtās endo-1,3(4)-β-glikanāzes, Trichoderma longibrachiatum (IMI SD 135) iegūtās endo-1,4-β-ksilanāzes, ar Bacillus amyloliquefaciens (DSM 9553) iegūtās α-amilāzes un ar Aspergillus aculeatus (CBS 589.94) iegūtās poligalakturonāzes fermentu preparāta lietošanu atšķirto sivēnu barošanā pirmo reizi pagaidām atļauts izmantot ar Regulu (EK) Nr. 2690/1999. Ir sniegti jauni dati, kas atbalsta pieteikumu par beztermiņa atļaujas izsniegšanu šā fermentu preparāta lietošanai. Novērtējumā konstatēts, ka Direktīvas 70/524/EEK 3.a pantā šādai atļaujai izvirzītie nosacījumi ir izpildīti. Attiecīgi šā fermentu preparāta lietošana atbilstoši pielikumā noteiktajam jāatļauj bez termiņa ierobežojuma.
(7)
Ar Trichoderma longibrachiatum (ATCC 2105) iegūtās endo-1,4-β-ksilanāzes un ar Bacillus subtilis (ATCC 2107) iegūtā subtilizīna fermentu preparāta lietošanu atšķirto sivēnu barošanā pirmo reizi pagaidām atļauts izmantot ar Komisijas Regulu (EK) Nr. 1636/1999 (4). Ir sniegti jauni dati, kas atbalsta pieteikumu par beztermiņa atļaujas izsniegšanu šā fermentu preparāta lietošanai. Novērtējumā konstatēts, ka Direktīvas 70/524/EEK 3.a pantā šādai atļaujai izvirzītie nosacījumi ir izpildīti. Attiecīgi šā fermentu preparāta lietošana atbilstoši pielikumā noteiktajam jāatļauj bez termiņa ierobežojuma.
(8)
Ar Trichoderma longibrachiatum (ATCC 2106) iegūtās endo-1,3(4)-β-glikanāzes un ar Trichoderma longibrachiatum (ATCC 2105) iegūtās endo-1,4-β-ksilanāzes fermentu preparāta lietošanu cūku nobarošanā pirmo reizi pagaidām atļāva izmantot ar Regulu (EK) Nr. 1636/1999. Ir sniegti jauni dati, kas atbalsta pieteikumu par beztermiņa atļaujas izsniegšanu šā fermentu preparāta lietošanai. Novērtējumā konstatēts, ka Direktīvas 70/524/EEK 3.a pantā šādai atļaujai izvirzītie nosacījumi ir izpildīti. Attiecīgi šā fermentu preparāta lietošana atbilstoši pielikumā noteiktajam jāatļauj bez termiņa ierobežojuma.
(9)
Ar Trichoderma longibrachiatum (ATCC 2105) iegūtās endo-1,4-ksilanāzes fermentu preparāta lietošanu gaļas cāļu barošanā pirmo reizi pagaidām atļauts izmantot ar Komisijas Regulu (EK) Nr. 1411/1999 (5). Ir sniegti jauni dati, kas atbalsta pieteikumu par beztermiņa atļaujas izsniegšanu šā fermentu preparāta lietošanai. Novērtējumā konstatēts, ka Direktīvas 70/524/EEK 3.a pantā šādai atļaujai izvirzītie nosacījumi ir izpildīti. Attiecīgi šā fermentu preparāta lietošana atbilstoši pielikumā noteiktajam jāatļauj bez termiņa ierobežojuma.
(10)
Ar Trichoderma longibrachiatum (ATCC 2105) iegūtās endo-1,4-β-ksilanāzes un ar Trichoderma longibrachiatum (ATCC 2106) iegūtās endo-1,3(4)-β-glikanāzes fermentu preparāta lietošanu gaļas cāļu barošanā pirmo reizi pagaidām atļauts izmantot ar Komisijas Regulu (EK) Nr. 418/2001 (6). Ir sniegti jauni dati, kas atbalsta pieteikumu par beztermiņa atļaujas izsniegšanu šā fermentu preparāta lietošanai. Novērtējumā konstatēts, ka Direktīvas 70/524/EEK 3.a pantā šādai atļaujai izvirzītie nosacījumi ir izpildīti. Attiecīgi šā fermentu preparāta lietošana atbilstoši pielikumā noteiktajam jāatļauj bez termiņa ierobežojuma.
(11)
Šo pieteikumu novērtējums parāda, ka nepieciešamas dažas procedūras, kas jāīsteno, lai darba ņēmēju aizsargātu no piedevu iedarbības, kā noteikts pielikumos. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darbinieku darba drošību un veselības aizsardzību (7).
(12)
Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO REGULU.
1. pants
Preparātus, kas iekļaujas šās regulas pielikumā uzskaitītajā grupā “Fermenti”, ir atļauts bez termiņa ierobežojuma izmantot par piedevām dzīvnieku ēdināšanā saskaņā ar minētā pielikuma nosacījumiem.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 31. maijá

Labels: 17
16
6